น้องปอบได้ข้อมูลมาว่าคนเมืองกาญฯ จะนิยมกินอาหารที่ร้านนี้ค่ะ ร้านที่เป็น users' choice จะเป็นร้านที่คนกรุงนิยมเสียมากกว่า แบบนี้ คออาหารพื้นบ้านอย่างน้องปอบจะพลาดได้ไงคะ ร้านนี้เป็นทางผ่านขากลับกรุงเทพฯ จากเมืองกาญฯ อยู่ก่อนถึงแยกหนองเสือนิดเดียวค่ะ

อาหารแนะนำมีหลายอย่าง แต่น้องปอบสั่ง 2 อย่าง คือแกงป่าไก่ไทย ฿80 กับปลากดทอดราดน้ำปลา ฿200 (ปลาเค้าหมด ปลากดแทน)

แกงป่ารสจัดจ้านมากๆ ครบเครื่อง ครบรส อร่อยถึงใจจริงๆ ไก่ไทย (ไก่บ้าน) แล่แต่เนื้อ เนื้อหนึบนุ่ม หนังกรุบ อร่อยจนต้องสั่งกลับบ้านมากินต่อ (สั่งกลับบ้านคิดชุดละ ฿100 ค่ะ)

ปลากดคังทอดราดน้ำปลา เนื้อสดมาก ทอดผิวกรอบ สีเหลืองสวยงาม เนื้อนุ่ม ที่สำคัญคือน้ำปลาที่ราดมา ปรุงรสอย่างอร่อยล้ำจริงๆ รสออกเค็มหวาน กลมกล่อม ราดกับเนื้อปลาทอด กินแก้เผ็ดแกงป่าได้ดีจริงๆ เป็นอะไรที่เข้ากันมากเลยค่ะ

ได้กินของอร่อยมากแบบนี้ ก็ฟินน์สิคะ อยากบอกต่อ ไม่ผิดหวังเลยจริงๆค่ะ

อ้อ.. จะกินอาหารร้านนี้ ก็ตรงไปที่ร้านเลยนะคะ ไม่ต้องโทรจอง ไม่ต้องโทรสั่งอาหารล่วงหน้า เพราะโทรสั่งไป เขาก็จะยังไม่ทำค่ะ ไม่ต้องโทรไปให้เสียอารมณ์นะคะ เห็นบางรีวิวบ่นเรื่องนี้ น้องปอบก็เพิ่งโดนมาเหมือนกัน แต่มองในแง่ดี ทางร้านน่าจะอยากให้เราได้ทานอาหารร้อนๆ ทำเสร็จใหม่ๆ ซึ่งอร่อยกว่าอาหารที่เย็นชืดแน่นอนค่ะ